Diari Oficial de la Generalitat Valenciana


Sumari del DOGV 5478, del 27-03-2007 (2007/3956)

ACORD de 23 de març de 2007, del Consell, pel qual es declara la urgent ocupació dels béns i drets subjectes a un expedient d'expropiació forçosa de la Mancomunitat de l'Alacantí.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   5478

Data del DOGV
:   27-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/3956


Data del document
:   23-03-2007

Organisme emissor
:   Conselleria de Justícia, Interior i Administracions Públiques

Tipus de document
:   Acord

Descriptors 

:   * Campello, el
    * Mutxamel
    * Sant Joan d'Alacant
    * administració local
    * expropiació

El Consell, en la reunió del dia 23 de març de 2007, va adoptar l'acord següent:
La Mancomunitat de l'Alacantí, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a la construcció d'una depuradora i les seues instal·lacions.
Aquesta declaració d'urgent ocupació es justifica per les raons següents: les obres de construcció d'una depuradora i les seues instal·lacions, ha de dur-se a terme amb celeritat, ja que, davant de l'augment de la consolidació urbana a l'àrea metropolitana d'Alacant es va plantejar la necessitat de planificar les instal·lacions de sanejament i depuració, necessàries per a poder donar servei a la demanda prevista en cada un dels ajuntaments integrats a la Mancomunitat de l'Alacantí, i les infraestructures dissenyades permetran donar servei als municipis del Campello, Mutxamel i Sant Joan d'Alacant, i asseguraran un ampli horitzó de desenvolupament urbà que és creixent a l'àmbit de la Mancomunitat i, per tant, cal la urgent instal·lació dels mitjans que donen servei a les necessitats que genera l'esmentat creixement i, en concret, el sanejament i depuració d'aigües residuals obliga a preveure amb antelació i capacitat les noves infraestructures a construir. La qual cosa justifica àmpliament acudir a aquest procediment especial.
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que van ser resoltes per la Junta Rectora de la Mancomunitat.
En l'expedient consten l'aprovació del projecte d'obres, l'acta de replantejament i la retenció de crèdit.
Per tot això, i ateses les facultats conferides pel Reial Decret 3318/1983, de 25 d'agost, d'acord amb els articles 50 i 29 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de Govern Valencià, a proposta del conseller de Justícia, Interior i Administracions Públiques, el Consell
ACORDA
Declarar la urgent ocupació dels béns i drets subjectes al expedient d'expropiació forçosa instruït per la Mancomunitat de l'Alacantí per a la construcció d'una depuradora i les seues instal·lacions.El present acord es publicarà en el Diari Oficial de la Comunitat Valenciana, als efectes de l'article 56.2 del Re-glament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular alolegacions per escrit davant de la corporació local expropiant, només als efectes d'esmenar possibles errors que s'hagen produït en relacionar els béns afectats per la urgent ocupació.
Aquest acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar en contra els recursos següents:
a) Recurs potestatiu de reposició davant del Consell, en el termini d'un mes, comptador a partir de l'endemà d'aquell en què tinga lloc la publicació d'este acord en el Diari Oficial de la Comunitat Valenciana. Contra la desestimació expressa del recurs potestatiu de reposició es podrà interposar, en el termini de dos mesos, o, si fa al cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació d'este acord en el Diari Oficial de la Comunitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
Tot això sense perjudici que les persones interessades puguen exercitar qualsevol altra via que estimen oportuna.
València, 23 de març de 2007
El vicepresident i secretari del Consell,
VÍCTOR CAMPOS GUINOT